text: Gratis fornøjelser i efterårsferien: Pokémon og græskarlamper
  18 oktober 2016 kl. 12.36
  Ved du heller ikke, hvad du skal bruge din efterårsferie på? TV SYD har samlet seks gratis begivenheder, som du kan tage til.
  Halloween-workshop
  Sædding Centret, den 20. klokken 11-14.30
  Lav din egen græskarlampe! En workshop for børn, hvor udklædte voksne hjælper med at skære i de 200 græskar, der vil være til rådighed for børnene. 
  
  Indvielse af et stykke Gendarmsti 
  Høruphav havn, den 21. klokken 15-18
  Sønderborg Kommune indvier et nyt stykke af Gendarmstien fra Høruphav til Lebølløkke. Stien vil blive indviet med en tale, og derefter går turen til Lebølløkke, hvor der vil være kartoffelsuppe og skumfiduser. 
  
  Mød Græskarmanden
  Torvet 7, Haderslev, den 22. klokken 11
  Græskarmanden kommer på torvet i Haderslev og deler slik ud til børn. Bagefter tager han i Menu og skærer græskarlamper, hvor der også vil være tegnekonkurrence.
  
  Historiequiz og Pokémon-jagt
  Bymuseet i Fredericia, alle dage i efterårsferien klokken 12-16
  Bymusset inviterer til en lærrerig gårtur, hvor man kan quizze med om Fredericias historie i et udleveret quizhæfte. Gåturen lægger vejen forbi flere forskellige pokestops og pokegyms, som der også vil være tid til at besøge. 
  
  Design Week Kolding udstiller idéer
  Akseltorv, Kolding, alle dage i efterårsferien
  Idéer til konkurrencen form:by, bliver udstillet foran rådhuset i Kolding i hele efterårsferien. Konkurrencen går ud på at designe nye ting til byrummet i Kolding. 
  
  Åbent hus hos Bridgewalking Lillebælt
  Gothersgade 20, Fredericia, alle dage i efterårsferien
  Hvis du har lyst til se udstillingen om den gamle lillebæltsbro, så skal du gøre det i efterårsferien. Her inviterer Bridgewalking Fredericia til gratis udstilling og te og kakao.
  